**Valstybės Įmonė Valstybinių miškų urėdija**

UAB Pultas 2025-10-24 Nr. 58-S-16802-2025

**DĖL VIENAŠALIŠKO 2025-06-05 SUTARTIES NR. 58-VP-5393-2024 NUTRAUKIMO**

Valstybės įmonė Valstybinių miškų urėdija Kretingos regioninis padalinys, įmonės kodas 132340880, atstovaujama Kretingos regioninio padalinio vadovo Tomo Zaleckio, veikiančio pagal 2024 m. gruodžio 20 d. VĮ Valstybinių miškų urėdijos generalinio direktoriaus įgaliojimą Nr. 77-ĮG-450-2024 (toliau –VMU) 2024-08-09 yra sudariusi su UAB Pultas, įmonės kodas 300607028, atstovaujama direktoriaus Vilniaus Gerco, veikiančio pagal įmonės nuostatus (toliau – Paslaugų teikėjas), Gamtotvarkos paslaugų viešojo pirkimo-pardavimo sutartį Nr. 58-VP-5393 (toliau- Sutartis).

Vykdant Sutartį buvo atlikti tokie veiksmai:

1. VMU vadovaudamasi Sutarties 3.1[[1]](#footnote-1) punktu, 2025 m. birželio 20 d. Paslaugų teikėjui Sutarties 1.4 papunktyje nurodytu el. paštu išsiuntė užduotis - Biologinės įvairovės palaikymo miško kirtimams su biomasės išgabenimu viso 12,0 ha, kurios atlikimo terminas 2025.09.01-2025.10.10 (pridedama 1 priedas).

2. VMU papildomai telefonu teiravosi Paslaugų teikėjo, ar šis atvažiuos įsivertinti siūlomų koeficientų.

3. VMU 2025 m. rugsėjo 10 dieną el. laišku pakartojo užduotį (pridedama 2 priedas).

4. 2025 m. rugsėjo 15 dieną Paslaugų teikėjas el. laišku informavo VMU, kad atsisako vykdyti darbus (pridedama 3 priedas).

Atsižvelgiant į tai, kad vykdymo metu susidarė situacija, kai Paslaugų teikėjas nepajėgia įvykdyti esminių sutartinių įsipareigojimų1 bei iš vis **atsisako įgyvendinti Sutartį**, dėl ko Sutarties tikslai negali būti pasiekti ir vadovaujantis Sutarties bendrųjų sąlygų 16.3.5 ir 16.3.6 papunkčiais[[2]](#footnote-2), **VMU vienašališkai nutraukia sutartį nuo 2025 m. spalio 24 dienos.**

Vadovaujantis Sutarties 5.1[[3]](#footnote-3) punktu, atsižvelgiant į tai, kad paslaugos turėjo būti suteiktos iki 2025 m. spalio 10 dienos, Paslaugų teikėjui taikomi delspinigiai:

|  |  |  |  |
| --- | --- | --- | --- |
| Bendra užsakymo kaina be PVM | Vėluojamų dienų skaičius | Delspinigių dydis | Apskaičiuotų delspinigių suma |
| 6644,64 | 19 | 0,02 proc. | 6644,64\*0,02\*19=**25,25 Eur** |

**Prašome UAB Pultas delspinigius sumokėti iki 2025 m. spalio 29 dienos juos pervedant į VMU sąskaitą:**

|  |
| --- |
| Valstybės įmonė Valstybinių miškų urėdija  Kretingos regioninis padalinys |
| Įmonės kodas 132340880  PVM kodas LT32408811  Kontaktinis adresas:  Savanorių g. 27, Kretinga  Bankas AB SEB  a/s LT09 7044 0600 0819 3526 |

Vadovaujantis VPĮ 91 straipsnio 3 dalimi[[4]](#footnote-4) informuojame Paslaugų teikėją, kad VMU, Centrinėje viešųjų pirkimų informacinėje sistemoje, paskelbs VPĮ 91 straipsnio 1[[5]](#footnote-5) dalyje nurodytą informaciją apie Sutarties neįvykdžiusį Paslaugų teikėją.

PRIDEDAMA.

1. 2025-06-20 laiškas dėl užduoties pateikimo kartu su užduotimi.
2. 2025-09-10 pakartotinas laiškas.
3. 2025-09-15 UAB Pultas laiškas dėl atsisakymo vykdyti sutartį.

Kretingos regioninio padalinio vadovas Tomas Zaleckis

1. 3.1. Paslaugos turi būti suteiktos per Sutarties Specialiųjų sąlygų 3 priede „Gamtotvarkos paslaugų užsakymo užduotyje“ (toliau – Užduotis) nurodytą terminą. Paslaugų užsakymo užduotis (Užsakovo užpildyta tik 1-6 ir 8 stulpeliai) Paslaugų teikėjui pateikiama Sutarties Specialiųjų sąlygų 10 skyriuje nurodytu Paslaugų teikėjo elektroniniu paštu ne vėliau kaip prieš 2 (dvi) dienas iki Paslaugų teikimo termino pradžios ir ne vėliau kaip likus 3 (trims) mėnesiams iki Paslaugų atlikimo termino pabaigos. Šalys susitaria, kad **Paslaugų suteikimo terminas, nurodytas Paslaugų užsakymo užduotyje yra esminė Sutarties sąlyga**. Prieš pradedant vykdyti paslaugą Paslaugos gavėjas parodo Paslaugos teikėjui natūroje kiekvieno ploto ribas, suderina kiekvienam objektui taikomą bazinių paslaugų įkainių koregavimo koeficientą užpildant Užduoties 7 ir 9 stulpelius. Pilnai užpildytą Užduotį pasirašo abi Šalys. [↑](#footnote-ref-1)
2. 16.3. Užsakovas turi teisę vienašališkai nutraukti Sutartį apie tai įspėjęs Paslaugų teikėją raštu prieš trumpesnį negu 30 (trisdešimties) kalendorinių dienų terminą šiais atvejais:

   16.3.5. jeigu Paslaugų teikėjas nesilaiko Sutartyje nustatytų prievolių įvykdymo terminų;

   16.3.6. kai Paslaugų teikėjas nevykdo kitų savo sutartinių įsipareigojimų ir tai yra esminis Sutarties pažeidimas; [↑](#footnote-ref-2)
3. 5.1. Jeigu Paslaugų teikėjas vėluoja suteikti Paslaugas/jų etapą ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nesuteiktų / neištaisytų Paslaugų/jų etapo kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM, jei jis Sutarčiai taikomas. [↑](#footnote-ref-3)
4. Perkančioji organizacija nedelsdama, bet ne vėliau kaip per 3 darbo dienas nuo šio straipsnio 1 dalies 1–4 punktuose nurodytų įvykių dienos informuoja tiekėją apie tai, kad Centrinėje viešųjų pirkimų informacinėje sistemoje bus paskelbta šio straipsnio 1 dalyje nurodyta informacija. Tiekėjas turi teisę Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka pateikti šio straipsnio 1 dalies 1 punkte nurodytos informacijos paaiškinimą. [↑](#footnote-ref-4)
5. 1. Perkančioji organizacija Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia šią informaciją apie **pirkimo sutarties neįvykdžiusius** ar netinkamai ją įvykdžiusius **tiekėjus** (tiekėjų grupės atveju – visus grupės narius), <...>:

   1) tiekėjo pavadinimas (jeigu tiekėjas yra fizinis asmuo, – vardas ir pavardė), perkančiosios organizacijos sprendimo nutraukti pirkimo sutartį dėl esminio pirkimo sutarties pažeidimo arba perkančiosios organizacijos sprendimo, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to perkančioji organizacija pritaikė pirkimo sutartyje nustatytą sankciją, priėmimo data ir priežastys, dėl kurių priimtas šis sprendimas;<...> [↑](#footnote-ref-5)